

**NAVODILO PACIENTOM ZA ZBIRANJE 24 URNEGA URINA**

1. **UVOD**

Za določene preiskave moramo poznati količino urina, ki jo izločite v 24 urah. Zato se je potrebno držati spodnjih navodil, drugače bodo rezultati analize nepravilni, kar lahko vodi do napačne interpretacije.

1. **POSTOPEK**

Zbirno posodo vam bo dala sestra na odvzemu.

Točno ob določeni uri (npr. 7.00) izpraznite mehur v straniščno školjko. Od te ure dalje **zbirajte urin v zbirno posodo**, ki vam jo je dala med. sestra na odvzemu. Urin zbirate **24 ur, nobene porcije urina ne smete zavreči**. Zadnji vzorec urina dodajte v zbirno posodo ob isti uri naslednjega dne, kot ste pričeli z zbiranjem (npr. 7.00).

Zbirno posodo med zbiranjem hranite **na temnem in hladnem**. Po končanem zbiranju jo **čim prej prinesete** sestri na odvzemu.

1. **OMEJITVE**
* V času zbiranja se ne sme uživati alkohola.
* Če ni drugače zahtevano, lahko jemljete predpisana zdravila.
* Pred in med zbiranjem urina opravljajte vse aktivnosti kot sicer.
* Zbiranje urina preložite, če imate menstruacijo ali diarejo. O tem obvestite sestro, ki vam daje ustna navodila ali zdravnika, ki preiskavo naroči.
* Napake pri zbiranju urina (polit urin, eno uriniranje ni oddano v zbiralnik, ampak v školjko,…) imajo za posledico manjšo količino urina. Vsaka sprememba volumna urina ima neposreden vpliv na rezultat.

Enota za laboratorijsko diagnostiko

Vodja laboratorija: Eva Lozič, MSc, spec. med. biokem.